SAN FERNANDO CITY, La Union - Nalaus ita ti panagladingit ti maysa a 46-anyos nga ina gapu iti ipupusay ti dua ti tawenna nga anak daytoy kalpasan a nalmes bayat nga agayay-ayam iti fishpond idiay Brgy. Bariquir, Naguilian, La Union.
Naideklara a dead on arrival iti ospital ti biktima a ni Jasmine Dotado gapu iti kinaadu ti danum a nakastrek iti barana.
Iti salaysay ti ina daytoy a ni Maria Dotado, kinunana nga imbatina ti anakna iti asideg ti fishpond kaduana dagiti dadduma pay nga ubbing nga agay-ay-ayam gapu ta adda ti napananna.
Nupay kasta, idi makasubli daytoy kalpasan ti sumagmamano a kanito ket saannan a makita ti anakna gapu ta naitarayen daytoy iti pagagasan kalpasan a natnag iti puttot.
Saan met laeng a nagpaut iti pagagasan ti ubing gapu ta indeklara dagiti doktor a pimmusay.
Iti agdama ket am-ammuen pay laeng dagiti otoridad no kasano a natnag ti ubing iti fishpond.
ilo_Latn ilo_Latn ilo_Latn ilo_Latn ilo_Latn ilo_Latn